ไปฝังยาคุมมาเมื่อวานวันนี้มีเลือดซึมออกข้างผ้าพันแผลเป็นอะไรมั้ยคะพอดีเมื่อกี้ออกแรงไปนิดหน่อย
สวัสดีค่ะ หากเพิ่งไปฝังยาคุมกำเนิดมาเมื่อวาน แล้วมีการใช้แขนออกแรงเยอะ อาจทำให้เนื้อเยื่อบริเวณรูแผลที่กำลังจะสมานตัว มีการฉีกขาดเล็กน้อย เลือดจึงไหลซึมออกมาได้ ทั้งนี้ หากเลือดซึมออกมาค่อนข้างเยอะ ควรกลับไปให้แพทย์ประเมินดูบาดแผล และเปลี่ยนวัสดุที่ใช้ปิดแผลและผ้าพันแผล เพื่อป้องกันการเปียกชื้นจากเลือด และอาจทำให้มีการติดเชื้อแทรกซ้อนตามมาได้ค่ะแต่หากเลือดซึมออกไม่มาก อาจถอดผ้าพันแผลออก และเปลี่ยนพลาสเตอร์หรือวัสดุที่ใช้ปิดแผลเองก็ได้ค่ะ ระวังอย่าให้แผลโดนน้ำจนกว่าจะถึงวันที่นัดดูแผลอีกครั้งค่ะ และในระหว่างนี้ ก็ต้องระวัง ไม่ใช้แขนออกแรงทำงานมากไป งดการยกของหนัก งดการเล่นกีฬาและออกกำลังกายต่างๆ ไปก่อน จนกว่าแผลจะหายสนิทค่ะ